**Polgár Város Önkormányzat Képviselő-testületének**

**27/2014. (XI. 28.) önkormányzati rendelete**

**a gyermekek védelméről és a gyámügyi igazgatásról**

Polgár Város Önkormányzatának Képviselő-testülete az Alaptörvény 32. cikkének (2) bekezdésében meghatározott eredeti jogalkotói hatáskörében, a gyermekek védelméről és a gyámügyi igazgatásról szóló 1997. évi XXXI. törvény 151. § (2f) bekezdésében kapott felhatalmazás alapján (a továbbiakban: Gyvt.), Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8. pontjában meghatározott feladatkörében eljárva, Polgár Város Önkormányzat Képviselő-testületének az önkormányzat és szervei Szervezeti és Működési Szabályzatáról szóló 20/2014. (X. 27.) önkormányzati rendelet 5. sz. mellékletében biztosított véleményezési jogkörében eljáró Polgár Város Önkormányzatának Humánfeladatok és ügyrendi bizottsága, valamint Polgár Város Önkormányzatának Pénzügyi és gazdasági bizottsága véleményének kikérésével az alábbi rendeletet alkotja:

**A rendelet célja, hatálya, az ellátás típusai**

1. **§**

A rendelet célja, hogy a Gyvt. által megállapított, a gyermekek védelmét szolgáló ellátási formák alkalmazásához a helyi sajátosságokat figyelembe véve a feltételrendszert és eljárásokat szabályozza.

1. **§**

(1) A rendelet hatálya kiterjed Polgár város közigazgatási területén tartózkodó magyar állampolgárságú, a letelepedési vagy bevándorlási engedéllyel rendelkező, valamint a magyar hatóságok által menekültként elismert gyerekekre és fiatal felnőttekre, valamint szüleikre. Továbbá a munkavállalók Közösségen belüli szabad mozgásáról szóló 1612/68/EGK tanácsi rendeletben meghatározott jogosulti körbe tartozó személyre, amennyiben az ellátás igénylésének időpontjában érvényes tartózkodási engedéllyel rendelkezik.

(2) E rendeletet kell alkalmazni az (1) bekezdésben meghatározott személyeken kívül a község közigazgatási területén tartózkodó, nem magyar állampolgárságú gyerekek esetében is, ha az ideiglenes intézkedés elmulasztása a gyermek veszélyeztetettségével vagy elháríthatatlan kárral járna.

**3. §**

A gyermekek védelmét az önkormányzat pénzbeli, természetbeni, illetve személyes gondoskodást nyújtó gyermekjóléti alapellátásokkal biztosítja: gyermekjóléti szolgáltatás, gyermekek napközbeni ellátása érdekében működtetett óvoda, bölcsőde, általános iskolai napközi.

**Pénzbeli és természetbeni ellátások**

**Óvodáztatási támogatás**

1. **§**

(1) Az első alkalommal folyósításra kerülő pénzbeni támogatás helyett a gyermekjóléti szolgálat közreműködésével a szülőnek a gyermeke részére természetbeni támogatás nyújtandó.

(2) Az óvodáztatási támogatás igénybevételének módjáról a 149/1997. (IX.10.) Kormányrendelet rendelkezik.

**Természetben nyújtott ellátások**

**A pénzbeli és természetbeni ellátások eljárási szabályai**

1. **§**

(1) Az e rendeletben szabályozott pénzbeli és természetbeni ellátások megállapítása iránti kérelmet szóban vagy írásban a Polgármesteri Hivatalnál terjesztheti elő a szülő vagy más törvényes képviselő, az egyes ellátási formákra rendszeresített nyomtatványon.

(2) E rendelet 4. § (1) bekezdése esetében a jövedelem számításánál irányadó időszak a havonta rendszeresen mérhető jövedelmeknél 3 hónap, egyéb jövedelmeknél 1 év. Az egy főre jutó jövedelem megállapításánál a Gyvt. 19. § (4) bekezdésében foglaltakat kell alkalmazni.

1. **§**

A képviselő-testület az e rendeletben szabályozott pénzbeli és természetbeni ellátások megállapítására felülvizsgálatára, az ellátás összegének, formájának megváltoztatására, megszüntetésére, a jogosulatlanul és rosszhiszeműen igénybe vett támogatás, segély megtéríttetésére és annak méltányosságból történő elengedésére illetőleg a megtérítendő összeg csökkentésére vonatkozó hatáskörét a Humánfeladatok és ügyrendi bizottságra ruházza át. Egyszerűsített határozat hozható, ha a hatóság a kérelemnek helyet ad és az ügyben nincs ellenérdekű ügyfél

**Személyes gondoskodást nyújtó ellátások**

**Általános szabályok**

1. **§**

(1) A személyes gondoskodás igénybevétele – a (2) bekezdésben foglalt kivétellel – önkéntes, az ellátást igénylő vagy törvényes képviselője (továbbiakban: kérelmező) kérelmére történik.

(2) Ha a gyermek védelme a személyes gondoskodást nyújtó ellátás önkéntes igénybevételével nem biztosított, a jegyző a Gyvt. 68. § (3) bekezdése alapján foganatosított védelembevétel során az ellátás kötelező igénybevételét rendelheti el.

(3) Az önkormányzat a következő gyermekjóléti alapellátásokat biztosítja:

a) gyermekjóléti szolgáltatás,

b) gyermekek napközbeni ellátása keretében: bölcsőde, óvoda,

c) gyermekek átmeneti gondozása.

**Gyermekjóléti szolgálat**

1. **§**

(1) A gyermekjóléti szolgáltatást az önkormányzat a Polgári Szociális Központ intézményen belül biztosítja.

(2) A gyermekjóléti szolgáltatás térítésmentes. A szolgáltatást a szülő, más törvényes képviselő kérelmére, illetve a Gyvt. 17. § (1) bekezdésében felsoroltak, – gyermek veszélyeztetettségére utaló – jelzése alapján végzi. A kérelmet előterjeszteni, illetve jelzést megtenni közvetlenül a családsegítő szolgálatvezetőjénél lehet.

(3) Az ellátás biztosítását a családsegítő szolgálat vezetőjének intézkedése alapozza meg.

(4) A gyermekjóléti szolgálat feladatait a Gyvt. 39–40. §‑ai határozzák meg.

**Óvodai ellátás, iskolai napközis foglalkozás**

1. **§**

(1) Az óvodai, bölcsődei ellátás, iskolai napközis foglalkozás igénybevételére a nemzeti köznevelésről szóló 2011. évi CXC. törvény rendelkezéseit kell alkalmazni.

(2) Az alapellátási kérelmeket az intézményvezetőknél kell benyújtani.

**Gyermekek átmeneti gondozása**

1. **§**

(1) Az átmeneti gondozás keretében a gyermek, szülője vagy más törvényes képviselője egészségügyi körülménye, életvezetési problémája, indokolt távolléte, akadályoztatása esetén ideiglenes jelleggel teljes körű ellátásban részesül.

(2) Az átmeneti gondozás igénybevétele önkéntes, a szülői felügyeletet gyakorló szülő vagy más törvényes képviselő kérelmére, beleegyezésével történik az alapjául szolgáló ok fennállásáig, de legfeljebb tizenkettő hónapig tart, amely időtartam hat hónappal, szükség esetén a tanítási év végéig meghosszabbítható.

(3) Helyettes szülő az a 21. életévét betöltött, cselekvőképes, büntetlen előéletű személy lehet, aki személyisége, egészségi állapota és körülményei alapján alkalmas a gyermek átmeneti gondozására és vállalja, hogy a szükséges ideig nála elhelyezendő gyermeket gondozza, neveli, feltéve, hogy vele szemben áll fenn a törvényben meghatározott kizáró ok, továbbá a tanfolyamon eredményesen részt vett.

(4) A helyettes szülő a gyermekek átmeneti gondozására, nevelésére irányuló feladatát sajátháztartásában végzi a működtetővel írásba foglalt, jogokat és kötelezettségeket tartalmazó megállapodás alapján, a nevelőszülővel azonos mértékű díjazás ellenében.

**Térítési díj**

**11. §**

(1) Az óvodai, bölcsődei ellátás és az iskolai napközis foglalkozás keretében biztosított ellátások közül az étkeztetésért kell térítési díjat fizetni.

(2) A gyermekek napközbeni ellátása keretében biztosított étkeztetés intézményi térítési díjának mértékét a 1. számú melléklet tartalmazza.

(3) A szülő (gondozó) által fizetendő személyi térítési díjat az intézmény vezetője állapítja meg, s erről az ellátás megkezdésekor, de legkésőbb az ellátás igénybevételétől számított 30 napon belül értesíti a kötelezettet.

(4) Egyéni rászorultság alapján az intézményvezető által megállapított személyi térítési díj legfeljebb 50%-kal csökkenthető, ha a térítési díj fizetésére kötelezett családjában az egy főre jutó havi jövedelem nem éri el az öregségi nyugdíj mindenkori legkisebb összegének másfélszeresét, és a teljes összegű személyi térítési díj megfizetése a család létfenntartását veszélyeztetné.

(5) A személyi térítési díj megfizetése alól mentesíthető a kötelezett, amennyiben a gyermek napközbeni ellátásának igénybevételére védelembevételi eljárás során kötelezték a szülőt vagy más törvényes képviselőt, és a (4) bekezdésben foglalt feltételek fennállnak.

(6) A személyi térítési díj csökkentésére, elengedésére vonatkozó kérelmek felől a Humánfeladatok és ügyrendi bizottság dönt.

(7) A (4) bekezdésben foglalt esetben a jövedelemszámításnál irányadó időszak a havonta mérhető jövedelmeknél 3 hónap, egyéb jövedelmeknél 1 év. Az egy főre jutó jövedelem megállapításánál a Gyvt. 19. § (4) bekezdésben foglaltakat kell alkalmazni.

(8) A bölcsődei gondozás személyi térítési díját egy havi időtartamra előre kell megfizetni.

**Záró rendelkezések**

**12. §**

(1) E rendelet 2015. január 1-jén lép hatályba.

(2) E rendeletben nem szabályozott kérdésekben a Gyvt., továbbá a személyes gondoskodást nyújtó gyermekjóléti alapellátások és gyermekvédelmi szakellátások térítési díjáról és az igénylésünkhöz felhasználható bizonyítékokról szóló 328/2011. (XII.29.) kormányrendeletben és a gyámhatóságokról, valamint a gyermekvédelmi és gyámügyi eljárásról szóló módosított 149/1997. (IX. 10.) Kormányrendeletben foglaltakat kell alkalmazni.

(3) A rendelet hatályba lépésével egyidejűleg hatályát veszti a gyermekek védelméről és a gyámügyi igazgatásról szóló 44/2006. (XII. 15.) önkormányzati rendelet, valamint a 18/2007.(VI.1.), a 33/2007. (XII. 21.), a 29/2008. (XII. 19.), a 41/2009. (XII. 18.), a 28/2010. (XII. 16.), a 28/2011. (XII. 16.), a 39/2012. (XII. 21.), a 16/2013. (v. 2.), a 31/2013. (XII. 20.) és a 12/2014. (V. 30.) módosító rendeletek.

Polgár, 2014. november 27.

**Tóth József dr. Váliné Antal Mária**

polgármester jegyző

A rendelet kihirdetése megtörtént.

Polgár, 2014. november 28-án

**dr. Váliné Antal Mária**

címzetes főjegyző

1. sz. melléklet a 27/2014. (X. 28.) önkormányzati rendelethez

1./ Városgondnokság által a Napsugár Óvoda és Bölcsődében üzemeltetett konyha adatok Ft-ban

|  |  |
| --- | --- |
| **A.**  **Megnevezés** | **B.**  **intézményi nettó térítési díj** |
| a./ óvodás gyermekek (teljes étkeztetés) | **329** |
| * tízórai | 86 |
| * ebéd | 165 |
| * uzsonna | 78 |
| b./ bölcsődés gyermekek (teljes étkeztetés) | **337** |
| * reggeli | 54 |
| * tízórai | 35 |
| * ebéd | 169 |
| * uzsonna | 79 |

2./ Városgondnokság által a Polgári Vásárhelyi Pál Általános Iskolában üzemeltetett konyha

adatok Ft-ban

|  |  |
| --- | --- |
| **A.**  **Megnevezés** | **B.**  **intézményi nettó térítési díj** |
| a./ 7-10 éves gyermekek (teljes étkeztetés) | **358** |
| * tízórai | 83 |
| * ebéd | 204 |
| * uzsonna | 71 |
| b./ 11-14 éves b gyermekek (teljes étkeztetés) | **382** |
| * tízórai | 83 |
| * ebéd | 228 |
| * uzsonna | 71 |
| c./ 15-18 éves gyermekek |  |
| * ebéd | **287** |

a fenti összegek ÁFA nélküli nettó összegek